钦定古今图书集成/方舆汇编/职方典/第1538卷 > 《罗甸曲》杨慎
## 钦定古今图书集成/方舆汇编/职方典/第1538卷 > 《罗甸曲》杨慎

山围罗甸国，水绕滴澄桥。桥下东流水，可惜无兰桡。

又

“登山千寻梯，下阪九仞井。”雨润衣珠融，风吹鬓毛冷。

又

蛮树不凋叶，蛮云不放晴。长亭望不见，何处是查城。

又

林间山胡鸟，声声啼我前。“何似故园里，花亭闻杜鹃。”

《府志》：“汉武帝元封二年，发巴蜀兵击灭劳深、靡莫，以
兵临滇。”

昭帝始元元年，牂柯、谈指、同、并等二十四邑皆反，遣
水衡都尉发蜀郡、犍为奔命万馀人击牂柯，大破之。
蜀汉后主建兴元年夏，牂柯太守朱褒反，应雍闿。
晋怀帝永嘉四年，兴古太守爨深与将军姚岳同御
李雄兵，破之。

唐代宗大历年间，东爨鸟蛮据千矢部。

后唐明宗天成二年，罗甸王普露率其九部落入贡
于唐。

元世祖至元三十年冬十二月乙未，督思、播二州及
镇远、黄平，发宋旧军，从征安南。

明太祖洪武元年，普安水斗。

十年，安陆侯吴复破普定《阿买》寨。

十四年冬十二月，傅友德兵攻普定，擒安锁、《罗鬼》，《犵、
狫》悉降。

二十年冬十一月，靖宁侯叶昇、普定侯陈桓讨东川、
普定诸蛮，平之。

二十二年，普旦连《阿资》《马乃》叛，陷普安府，寻讨平之。
三十一年，平羌将军何福擒永宁蛮十八加如。
代宗景泰元年，羿蛮叛，攻永宁，指挥吴珍率兵败之。
二年，水西永侧彝叛，攻平坝城，官军败之。

宪宗成化三年，打罕州土蛮韦阿礼叛，调泗城州兵
讨平之。〈打罕属永宁州〉

十年，普定火。

十一年，总兵吴经请征普定蛮，不许。

孝宗弘治十一年，普定彝妇米鲁叛，执太监杨友、右
布政使闾钲死之。

十六年夏五月，南户部尚书兼副都御史王轼督兵
讨《米鲁》，平之。

武宗正德十四年，山彝叛，寇永宁。

世宗嘉靖八年，永宁大疫。

十年冬十一月晦，普定地震。

十二年春三月，安南卫生两头男。

二十七年，普定旱，大饥，斗米四钱三十六年，普定公署树化为石。

四十二年春二月，平坝火。三月朔，威清地震。

穆宗隆庆二年春二月，普定火五日，焚民居五千馀
家，死者六十馀人。

神宗万历五年，威清虎入城，害三百馀人。

十年夏五月，普定大水。

十二年秋九月，《威清》大雨雹，伤稼。

二十一年，永宁旱。

二十四年夏五月，安顺州“大水。”

二十七年，平坝等卫昼晦如夜，大雷电，雨雹如斗大。
三十四年夏五月，永宁赤水大水，漂三百馀家。
四十五年春三月，安庄卫白蝶群飞蔽天，自西南赴
东北，积地数尺。越三日，火阁，城俱烬。

崇祯元年秋八月，安邦彦寇永宁。四川总兵侯良柱、
贵州总兵许成名、监军道刘可训、郑朝栋率兵斩安
邦彦、慕德等，擒杓佐、王之龙等，诸贼首一时俱尽。